( 83 ) 
terra constituens excrementa et imbuta tali humiditate ut omni modo sese 
flectere et formam semel indutam conservare possit, ejicietur sub forma 
parvulorum tuborum cylindricorum , superficiei laevigatae , et contortorum, 
variis modis, nunc in se ipsos, nunc vero in tubos jam depositos. Adde 
quod excrementa circularem in modum invicem sese obducant , quum vel 
minimo loco movetur animal; et justam tibi formabis idaeam de illis mon- 
ticulis, crispantibus aggerulis, quos ad oras foraminum efficiunt Lumbrici. 
Lumbrici, praesertim quum terrore afficiuntur, excrementa saepe agge- 
rulis interruptis deponunt; sed nullo accedente timore illa lente depo- 
nunt. Illi aggeruli crispantes etiam compositi sunt ex terra quam per os 
evomit Lumbricus, quod frequenter accidit. 
F AH S TERTIA. 
ANATOMIA ET DESCRIPTIO ORGANORUM INTERIORUM. 
SECTIO PRIMA. 
M Y O L O G I 
CAPUT PRIMUM. 
DE MUSCULIS ET DE FIBRA MUSCULARI. 
Diversas species musculorum in Lumbricis distinguimus , sed omnes illi 
qui constituunt integumentum generale exhibent notabilem analogiam 
cum musculis Molluscorum Cephalopodum et Gasteropodum, (vid. JVLem. 
pour servir a l’ Histoire et d V \Anatomie des JVLollusques , par JVL. Cuvier. 
1817. pag. 12 et sq. ). Etenim, in omnibus hisce animalibus, et praeser- 
tim in Lumbrico terrestri , maceratione sola , patet musculos compositos esse 
Comparatio 
cum mollus- 
corum muscu- 
lis. 
